BASES DA CONVOCATORIA DE SELECCIÓN DE 2 OPERARIOS, PERSOAL LABORAL FIXO
ADMINISTRACIÓN LOCAL — Municipal — Grove, O (Persoal, oposicións, 28/12/2023)

Expediente núm.: 3621/2023 Bases que deben rexer a convocatoria e o proceso de selección Procedemento: Seleccións de persoal e provisións de postos. Data de iniciación: 12 de decembro de 2023 É obxecto das presentes bases a contratación de 2 prazas de operarios, ofertada na Oferta Pública de Emprego do ano 2020 do Concello do Grove, publicada no BOPPO de 30 de decembro de 2020, pertencente ao cadro de persoal laboral fixo, mediante o sistema de Concurso-Oposición en quenda libre. Crearase unha bolsa de traballo a fin de cubrir de maneira rápida e áxil o posto cando este puidese quedar vacante temporalmente a consecuencia de (baixas por enfermidade e maternidade ou outras determinadas pola lei) de acordo co establecido na base décima. Estas bases son de obrigado cumprimento tanto para a entidade que convoca como para as persoas que participen no proceso selectivo. A modalidade do contrato é a de persoal laboral de carácter fixo, regulada polo Texto Refundido da Lei do Estatuto dos Traballadores, aprobado por Real Decreto Lexislativo 2/2015, de 23 de outubro. O réxime de dedicación é a tempo completo, con un total de 37,5 horas semanais. O horario de traballo, así como os días de traballo semanais, serán determinados pola Alcaldía. O salario será o establecido no cadro de persoal anexo aos Orzamentos municipais para o posto de operario. Para formar parte nas probas de selección, será necesario reunir os requisitos establecidos no artigo 56 do Texto Refundido da Lei do Estatuto Básico do Empregado Público, aprobado por Real Decreto Lexislativo 5/2015, de 30 de outubro e do art.50 da Lei 2/2015, de emprego de Galicia: Todos estes requisitos deberán posuílos o día que remate o prazo para presentar as solicitudes e conservalos ata a data do seu eventual nomeamento. As solicitudes requirindo tomar parte no correspondente proceso de selección, nas que os aspirantes farán constar que reúnen as condicións esixidas nas presentes bases, para a praza que se opte dirixiranse ao Sr. Alcalde-Presidente deste Concello e presentaranse no Rexistro Electrónico Xeral deste Concello ou nalgún dos lugares previstos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de vinte días hábiles contados a partir do día seguinte ao da publicación do anuncio desta convocatoria no Boletín Oficial do Estado. Publicaranse as Bases íntegras no Boletín Oficial da Provincia de Pontevedra, e un anuncio da convocatoria no Diario Oficial de Galicia. Así mesmo, as bases íntegras publicaranse igualmente na sede electrónica deste Concello http://concellodogrove.sedelectronica. gal, así como no Taboleiro de Anuncios do Concello para acadar unha maior publicidade. Os datos persoais incluídos na solicitude de participación serán tratados unicamente para a xestión do proceso selectivo e as comunicacións que deban realizarse. Cando sexa necesario publicar un acto administrativo que conteña datos persoais publicarase da forma que determina a disposición adicional sétima da Lei Orgánica 3/2018, de 5 de decembro, de Protección de Datos Persoais e garantía dos dereitos dixitais. O Concello será o responsable do tratamento destes datos. Achegarase xunto coa solicitude, a declaración (Anexo II) do cumprimento dos requisitos e o xustificante do ingreso da taxa polos dereitos de exame (10 €), a copia do DNI, copias dos documentos que avalen os méritos alegados, entre eles: titulación académica esixida, permiso de conducir, CELGA 2, vida laboral e demais documentos que xustifiquen os méritos alegados na fase de concurso. Expirado o prazo de presentación de instancias, a Alcaldía ditará resolución no prazo de dez días, declarando aprobada a lista provisional de admitidos e excluídos. Na devandita resolución, que se publicará na sede electrónica deste Concello http://concellodogrove.sedelectronica. gal, e no Taboleiro de Anuncios, para maior difusión, sinalarase un prazo de dez días hábiles para emenda. No caso de non presentarse emendas á lista provisional, esta quedará elevada a definitiva. As alegacións presentadas serán resultas no prazo de 20 días dende a finalización do prazo para presentación. Transcorrido o devandito prazo sen que se ditase resolución algunha, as alegacións entenderanse desestimadas. Vistas as alegacións presentadas, por Resolución de Alcaldía procederase á aprobación da lista definitiva de aspirantes admitidos e excluídos, que se publicará na sede electrónica deste Concello http://concellodogrove.sedelectronica. gal, e no Taboleiro de Anuncios, para acadar unha maior difusión. Igualmente publicarase a data e lugar no que efectuará a primeira proba da fase de oposición. Os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros, e tenderase, así mesmo, á paridade entre muller e home. O persoal de elección ou de designación política, os funcionarios interinos e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse esta en representación ou por conta de ninguén. Os membros do tribunal serán designados polo alcalde-presidente segundo o art.4e) e f) do RD 896/1991, do 7 de xuño, así como do art.59 da Lei 2/2015, de emprego público de Galicia. O número de membros do tribunal será de cinco, e estará composto por un presidente/a, tres vogais, e un secretario/a, que terá voz, pero non voto. Serán nomeados na Resolución de aprobación definitiva da lista de admitidos, contando cada un cun suplente. O tribunal poderá dispor a incorporación ao seu labor no proceso selectivo de asesores especialistas, para aqueles aspectos concretos do proceso selectivo debido á especialización técnica do traballo a realizar. A súa función circunscríbese a un mero asesoramento, é dicir actúan con voz, pero sen voto, non participan na toma de decisións do tribunal. Os asesores deberán gardar sixilo e confidencialidade sobre os datos e asuntos sobre os que teñan coñecemento a consecuencia da súa colaboración no tribunal. O tribunal poderá designar persoal colaborador para o desenvolvemento do proceso que actuará baixo a súa dirección, cando a complexidade do mesmo o aconselle. A abstención e recusación dos membros do tribunal será de conformidade cos artigos 23 e 24 da Lei 40/2015, de 1 de outubro, de Réxime Xurídico do Sector Público. Os membros do tribunal son persoalmente responsables do estrito cumprimento das bases da convocatoria, da suxeición aos prazos establecidos e para a publicación dos resultados. As dúbidas ou reclamacións que poidan orixinarse coa interpretación da aplicación das bases da presente convocatoria, así como o que deba facerse nos casos non previstos, serán resoltas polo tribunal, por maioría. O tribunal deberá constituírse na data que designe o presidente e entenderase validamente constituído cando asista a maioría absoluta dos seus membros. O procedemento de selección constará das seguintes fases: A fase de oposición consistirá na realización de dúas probas de capacidade e aptitude eliminatorias e obrigatorias para os aspirantes ademais da proba de idioma galego no caso de non presentar o CELGA 2. Os aspirantes serán convocados en chamamento único, sendo excluídos da oposición aqueles que non comparezan, salvo causa de forza maior debidamente acreditada e libremente apreciada polo Tribunal. Os aspirantes deberán acudir provistos do DNI ou, no seu defecto, pasaporte ou carné de conducir. En calquera momento o tribunal poderá requirir aos opositores para que acrediten a súa personalidade. A fase de oposición consistirá en dous exercicios obrigatorios e eliminatorios, cualificándose ata un máximo de 10 puntos cada un deles, sendo eliminados os aspirantes que non acaden, en total, un mínimo de 10 puntos. A puntuación de cada un dos exercicios acharase calculando a media aritmética das puntuacións outorgadas por cada un dos membros do tribunal asistente ás sesións. A.— PROBA DE GALEGO: De conformidade co art.51 da Lei 5/2015, de 29 de abril, de emprego público de Galicia, a fase de oposición complementarase cun exercicio sobre o coñecemento do idioma galego, con carácter obrigatorio, no caso de non ter acreditado o CELGA 2, e eliminatorio, de non ser superada a proba. Dito exercicio consistirá na realización dunha proba de coñecemento do idioma galego, a elección do tribunal. Poderá ser unha redacción dun texto ou un ditado relacionados coas funcións do posto. O tempo máximo para esta proba será de 30 minutos. B.—PRIMEIRO EXERCICIO: de carácter eliminatorio, puntuación máxima 10 puntos. Realización dun exame que versará sobre o programa do ANEXO I. Consistirá en responder a un exame tipo test de 20 preguntas con catro respostas alternativas, das que soamente unha será a correcta, sobre o programa que se relaciona nas presentes bases, no tempo máximo de 40 minutos. Valorarase neste exercicio o coñecemento dos aspirantes sobre os temas que compoñen o programa da convocatoria. Será valorado de 0 a 10 puntos, non computándose negativamente as respostas erróneas, sendo necesario contestar correctamente a dez preguntas para ser aprobado e pasar ao segundo exercicio. Finalizado e cualificado o exercicio, o tribunal fará público no taboleiro de anuncios do Concello e na Sede Electrónica a relación de aspirantes que o superasen, coas puntuacións obtidas, e sinalando a data, hora e lugar no que terá lugar o segundo exercicio. C.— SEGUNDO EXERCICIO: Práctico e de carácter eliminatorio. Puntuación máxima 10. Consistirá na realización dunha tarefa, ou varias, que sexan cometido propio da praza convocada. Será valorado de 0 a 10 puntos, sendo necesario para superar o exercicio obter un mínimo de 5 puntos. Neste exercicio valorarase o manexo dos equipos, a destreza na execución de tarefas, coñecemento de elementos a utilizar e resultados. O tempo máximo de duración do exercicio é unha hora. O tribunal determinará o contido do exercicio e informará aos aspirantes sobre os criterios que serán considerados para avaliar o caso práctico antes do comezo do mesmo, debendo estes seguir con exactitude a estrutura que se demande. A realización do exercicio será gravada polo tribunal, e a realización do mesmo constituirá autorización para a gravación e o emprego da mesma, de ser necesario, con fins probatorios. A gravación será incorporada ao expediente. Non terá carácter eliminatorio e consistirá na avaliación por parte do tribunal dos méritos alegados polos aspirantes, referidos á data de finalización do prazo de presentación de solicitudes. A puntuación da fase de concurso terá carácter independente e non poderá ser acumulada para superar a fase de oposición, computándose unicamente para os aspirantes que superasen a fase de oposición por ter obtido, polo menos 10 puntos na suma dos exercicios da mesma. A puntuación máxima desta fase será de 7 puntos, valorándose cada un dos méritos da maneira seguinte: Os servizos prestados noutras Administracións acreditaranse mediante certificado de Secretaría da Corporación ou Entidade. Os prestados no sector privado mediante certificado da Seguridade Social, que será acompañado polo contrato de traballo ou vida laboral, ou no seu caso alta fiscal no epígrafe directamente relacionado coa praza a ocupar e certificado da Seguridade Social de alta como autónomo co período cotizado, ou calquera documento válido en dereito no que se faga constar a categoría desempeñada. A puntuación da fase de oposición obterase da suma dos exercicios, sendo como máximo de 20 puntos, resultando eliminados os aspirantes que non acaden 10 puntos. A puntuación máxima da fase de concurso, unicamente para os aspirantes que obtiveran polo menos 10 puntos na fase de oposición, obterase da suma dos puntos obtidos nos apartados A e B, non podendo superar os 7 puntos. A cualificación final será a suma dos puntos obtidos na fase de oposición e na fase de concurso (máximo 27 puntos). En caso de empate na puntuación final entre varios aspirantes estarase á maior puntuación obtida na proba práctica, de persistir o empate, á maior puntuación obtida no primeiro exercicio, e de persistir, resolverase por sorteo. Concluída a avaliación, elevarase ao órgano competente proposta de candidato/a para a formalización do contrato, que en ningún caso poderá exceder do número de prazas convocadas. Calquera proposta de aprobados que contraveña o anteriormente establecido será nula de pleno dereito. A acreditación dos requisitos esixidos, deberá achegarse no prazo máximo de 10 días naturais, dende a publicación da lista de aprobados: Salvo casos de forza maior, si no prazo indicado non se presenta esta documentación ou non é completa quedará anulada a proposta e pasarase a propoñer ao seguinte aspirante por orde de puntuación. O órgano competente procederá á formalización dos contratos previa acreditación das condicións de capacidade e requisitos esixidos na declaración (Anexo II). Formalizados os contratos deberase comunicar á Oficina pública de emprego que corresponda, no prazo dos dez días seguintes á súa concertación; así mesmo, deberase informar á representación legal dos traballadores, mediante entrega dunha copia básica do contrato celebrado. Téñase en conta que ata que se formalice o mesmo e se incorpore ao posto de traballo correspondente, o aspirante non terá dereito a percepción económica algunha. Constituirase unha bolsa de traballo coas persoas que superen o proceso de selección e non resulten contratadas, a fin de que poida ser utilizada en futuros chamamentos que resulten necesarios para cubrir vacantes en calquera posto de traballo de operario, de forma temporal, debidos a baixas por enfermidade, maternidade, etc. A bolsa será ordenada segundo a puntuación obtida. A puntuación mínima para poder formar parte da correspondente bolsa de emprego é de 10 puntos. O orde de chamamento dos aspirantes inscritos na bolsa neste Concello será por: Sistema rotativo O chamamento aos candidatos efectuarase por orde de prelación (de maior a menor) e de forma rotatoria até esgotar a bolsa, é dicir, ata que non existan candidatos susceptibles de ser chamados. A renuncia inicial a unha oferta de traballo, ou a renuncia durante a vixencia do contrato, non darán lugar á exclusión da Bolsa de Traballo, pero ocasionará un cambio de lugar do posto, dentro da mesma, pasando a ocupar o último posto como integrante da Bolsa. Son causas que xustifican a renuncia a unha oferta de traballo e que implican o mantemento dentro da Bolsa de Traballo: As persoas incluídas na bolsa de traballo terán que presentar datos persoais suficientes que permitan a súa pronta localización, sendo responsables de que estean actualizados en todo momento. Unha vez realizado o intento de localización por medio da comunicación telefónica ou o correo electrónico con acuse de recepción, se non fose posible o contacto en vinte e catro horas acudirase á persoa seguinte. Se se opta pola comunicación telefónica, realizaranse un mínimo de dous intentos de contacto, cun intervalo de unha hora entre cada chamada. Quedará anotación escrita do que se indica neste número no servizo correspondente, dándose traslado inmediato de informe escrito á Secretaría municipal para coñecemento e constancia. A persoa integrante da bolsa de traballo que reciba proposta de oferta de traballo, nos termos descritos anteriormente, deberá proceder á aceptación ou rexeitamento da mesma, nun período máximo de 24 horas, salvo que por circunstancias excepcionais ou de forza maior. Esta bolsa de traballo terá vixencia ata o esgotamento da mesma. A bolsa de traballo debidamente actualizada atoparase publicada de forma permanente na páxina web municipal. As presentes bases e convocatoria poderán ser impugnadas de conformidade co establecido na Lei 39/2015, de 1 de outubro, do Procedemento Administrativo Común das Administracións Públicas. Así mesmo, a xurisdición competente para resolver as controversias en relación cos efectos e resolución do contrato laboral será a Xurisdición Social. Contra a convocatoria e as súas bases, que esgotan a vía administrativa, poderase interpor polo interesados recurso de reposición no prazo dun mes ante a Alcaldía, previo ao contencioso-administrativo no prazo de dous meses ante o Xulgado do Contencioso-Administrativo correspondente, a partir do día seguinte ao de publicación do seu anuncio en o Boletín Oficial da Provincia (artigo 46 da Lei 29/1998, de 13 de xullo, Reguladora da Xurisdición Contencioso-Administrativa). No non previsto nas bases, será de aplicación do texto refundido da Lei do Estatuto Básico do Empregado Público, aprobado por Real Decreto Lexislativo 5/2015, de 30 de outubro, o Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado aprobado polo Real Decreto 364/1995, de 10 de marzo; o Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración Local; o texto refundido das disposicións legais vixentes en materia de Réxime Local aprobado polo Real Decreto Lexislativo 781/1986, de 18 de abril; a Lei 7/1985, de 2 de abril, Reguladora das Bases do Réxime Local; e o texto refundido da Lei do Estatuto dos Traballadores, aprobado por Real Decreto Lexislativo 2/2015, de 23 de outubro. Tema 1.— A Constitución de 1978. Dereitos e deberes fundamentais. Tema 2.— A organización municipal. Competencias dos seus órganos. Tema 3.— Coñecemento do municipio do Grove: rúas, prazas, principais infraestruturas, edificios e servizos públicos. Tema 4.— Cálculo sinxelo e ortografía. Tema 5.— Nocións sobre seguridade e saúde no traballo, prevención de riscos laborais e primeiros auxilios. Tema 6.— Ofimática e Internet. Conceptos básicos, navegación e uso do correo electrónico. Tema 7.— Obras de albanelaría. Coñecementos xerais. Materiais de construción. Ferramentas, uso e mantemento. Principais obras e reparacións de albanelaría. Tema 8.— Fontanería. Conceptos xerais. Ferramentas, útiles e o seu mantemento. Avarías e reparacións básicas. Redes locais de abastecemento e saneamento de augas. Tema 9.— Conceptos básicos sobre a electricidade. Instalacións eléctricas. Transporte de enerxía eléctrica. Condutores e illantes. Canalizacións. Ferramentas e útiles empregados en traballos de electricidade. Tipos de avarías e as súas reparacións. Tema 10.— Cerrallaría: consideracións xerais. Tarefas básicas de cerrallaría. Ferramentas e útiles de traballo. Reparacións e mantemento. Tema 11.— Conceptos xerais sobre a pintura en edificios e locais. Ferramentas para aplicar e quitar pintura. Limpeza e conservación. Erros e reparacións habituais. Exteriores: limpeza e conservación de fachadas. Tema 12.— Manexo de máquinas nas obras. A seguridade na utilización de maquinaria e vehículos municipais. Tema 13.— Carpintería: conceptos xerais. Útiles e ferramentas básicas de carpintería. Técnicas básicas de carpintería. Tipos de madeira. Traballos de mantemento e reparacións máis frecuentes.